stanford-oval/wikipedia huggingface dataset:
Uskonto Islannissa
Uskonto ja lainsäädäntö

Islannin perustuslain mukaan Islannin kansalliskirkko on Islannin valtionkirkko.
Islanti kumosi rienauslakinsa vuonna 2015 piraattipuolueen aloitteesta sen jälkeen, kun Ranskassa tapahtui terrori-isku Charlie Hebdo -lehden toimitusta vastaan.
Vuonna 2018 Islannin edistyspuolue halusi kieltää lasten ympärileikkauksen lailla, jolloin siitä seuraisi kuusi vuotta vankeutta. Islannin juutalais- ja muslimiyhteisöt kristisoivat lakia uskonnonvapauden nojalla, ja kritiikkiin yhtyi myös Islannin kansalliskirkon piispa Agnes M. Sigurðardóttir. Lakia ei koskaan hyväksytty siitä seuranneen kansainvälisen vastareaktion ja kritiikin vuoksi. Islannin juutalaisten lukumääräksi arvellaan 250 ja muslimeiden 2 500.
Colby Granger

| Colby Granger |
| --- | --- |
 Colby Granger (etualalla) 5. tuotantokaudella
Näyttelijä(t):  Dylan Bruno
Ensi- esiintyminen:  Kausi 2: Kosto
Viimeinen esiintyminen:  Kausi 6: Loppu hyvin, kaikki hyvin
Henkilötiedot
Ammatti:  FBI:n erikoisagentti
Sukupuoli:  mies
Kotipaikka:  Winchester, Idaho, Yhdysvallat
Asuinpaikka:  Los Angeles, Kalifornia, Yhdysvallat
Suhteet
Infobox OKNimi-testi OK: 
Colby Granger on Dylan Brunon esittämä kuvitteellinen FBI-agentti yhdysvaltalaisessa rikossarjassa Num3rot. Granger esiintyi sarjassa ensimmäisen kerran toisella tuotantokaudella ja oli mukana sarjassa loppuun asti.
Rooli > Taustatarina

Colby Granger palveli ennen FBI:hin liittymistään Yhdysvaltain armeijan mukana Afganistanissa. Hän oli kuolla palavan Humveen sisällä, mutta hänen ystävänsä Dwayne Carter (Shawn Hatosy) veti hänet ulos autosta saaden itse toisen asteen palovammoja. Granger ihailee FBI:n tarkka-ampujana toimivaa Ian Edgertonia (Lou Diamond Phillips), jonka kanssa hän oli yhtä aikaa Afganistanissa. Hän puhuu sujuvasti espanjaa ja harrastaa kalastusta, shakkia, golfia ja retkeilyä sekä kuuntelee Travis Trittin musiikkia. Grangerin isä kuoli tämän ollessa 15, mahdollisesti itsemurhan seurauksena.
Granger syntyi ja kasvoi Winchesterissä, Idahossa. Hän kävi high schoolinsa pienessä, noin 200 oppilaan paikalliskoulussa ja oli collegeaikoinaan mukana painijoukkueessa. Granger kirjoitti väitöskirjan John F. Kennedyn salamurhasta ja uskoo, että Lee Harvey Oswald teki murhan yksin. Hän muutti Los Angelesiin saadessaan työpaikan Donin tiimistä.
Rooli > Sarjassa

Colby Granger tuli Don Eppesin johtamaan FBI:n väkivaltayksikköön toisen tuotantokauden alussa. Hänen parinaan toimii usein David Sinclair. Granger sanoi neljännellä tuotantokaudella, ettei hän ole käynyt vakavissaan treffeillä tultuaan Los Angelesiin kaksi vuotta aiemmin, koska hänellä ei FBI:n takia riitä aikaa seurusteluun. Tästä huolimatta Granger kuitenkin harkitsi suhdetta toisen FBI-agentin, Liz Warnerin kanssa.
Kolmannen tuotantokauden lopussa paljastui, että Granger olikin vakoillut yhdessä vanhan armeijakaverinsa Dwayne Carterin kanssa Kiinalle. Kun Granger ja Carter aiotaan kuljettaa heidän väliaikaisesta sijoituspaikastaan vankilaan, vastavakoilussa toimiva erikoisagentti Michael Kirkland antaa Grangerille tämän käsirautojen avaimen. Kesken kuljetuksen vietnamilaisjengi hyökkää kuljetussaattueen kimppuun, ja Granger sekä Carter pakenevat tulitaistelun turvin. Don päättää ryhmänsä kanssa tutkia pakenemista. Granger ja Carter pääsevät pakenemaan satamaan, josta he lähtevät pikaveneellä kohti kalastusalusta, jonka on määrä kuljettaa heidät suojaan Kiinaan. Samaan aikaan selviää, että erikoisagentti Kirkland on murhattu kidutuksen jälkeen asunnossaan. Paljastuu, että Granger toimikin kolmoisagenttina työskennellen Yhdysvaltain keskustiedustelupalvelu CIA:lle. FBI uskoo, että Granger on paljastunut kiinalaisille, ja Don päättää tehdä rynnäkön laivalle. Iskuryhmän ollessa tulitaistelussa yhdessä kiinalaisten kanssa eräs Grangerilla annetaan myrkkyruisketta, mutta Carter päättää ampua tämän ja pelastaa näin Grangerin hengen. Toinen kiinalainen ehtii ampua Carterin juuri ennen kuin iskuryhmä ehtii huoneeseen. Carter kuolee mutta Granger jää henkiin.
Pari viikkoa Grangerin pelastamisen jälkeen Don päättää pyytää tämän takaisin yksikköönsä.
Vastaanotto

Sarjan katsojat ovat yleisesti pitäneet Colby Grangerista. Kun hän paljastui kolmannen tuotantokauden viimeisessä jaksossa Kiinan kaksoisagentiksi, monet sarjan fanit suuttuivat. Granger esiintyi jaksoissa alun perin vain satunnaisesti, mutta hahmon suuren suosion takia Grangerista tehtiin kolmannella tuotantokaudella yksi päähenkilöistä.
Christophe Vicard

| Mitalit> Maa:   Ranska.Miesten ammunta.MM-kilpailut  | Mitalit> Maa:   Ranska.Miesten ammunta.MM-kilpailut  | Mitalit> Maa:   Ranska.Miesten ammunta.MM-kilpailut  | Maa:   Ranska> Miesten ammunta. |
| --- | --- | --- | --- |
|  Hopeaa | Fagnano 1994 | Trap |  |
Christophe Vicard (s. 27. syyskuuta 1967) on ranskalainen haulikkoampuja.
Christophe Vicard on saavuttanut MM-kilpailuissa hopeaa trapissa Fagnanossa 1994 tuloksella 146 (123+23).
Christophe Zoa

Christophe Zoa (s. 10. kesäkuuta 1961 Yaoundé) on kamerunilainen roomalaiskatolinen piispa. Hänet vihki papiksi Yaoundén arkkihiippakuntaan Jean Zoa 15. kesäkuuta 1991, ja hänet nimitettiin Yaoundén vihkipiispaksi sekä Hiltan titulaaripiispaksi 30. marraskuuta 2006. Piispaksi vihkiminen seurasi 3. helmikuuta 2007. Pääkonsekraattorina toimi Simon-Victor Tonyé Bakot, jota avustivat Eliseo Antonio Ariotti ja Antoine Ntalou.
Zoa sai 4. joulukuuta 2008 nimityksen Sangméliman hiippakunnan piispaksi, ja hänet asetettiin tähän virkaan 30. tammikuuta 2009.
Cumberlandin piirikunta (New Jersey)

Cumberlandin piirikunta (engl. Cumberland County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 154 152 vuonna 2020. Piirikunnan hallintokeskus on Bridgetonin kaupunki ja suurin kaupunki on Vineland. Piirikunta on perustettu 1748.
Aiheesta muualla

Kuvia tai muita tiedostoja aiheesta Cumberlandin piirikunta (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Christophe de Margerie

Christophe de Margerie vuonna 2009.
Christophe de Margerie (6. elokuuta 1951 – 20. lokakuuta 2014) oli ranskalaisen Total-öljy-yhtiön toimitusjohtaja. Hän kuoli lentoturmassa Moskovassa yksityiskoneen kolaroitua lumenpoistokoneen kanssa nousukiidon aikana Vnukovon lentoasemalla. Turmakoneen oli tarkoitus lentää Moskovasta Pariisiin. Kone sai lähtöluvan liian aikaisin, kun lumenpoistokone oli vielä kentällä. Lumenpoistokoneen kuljettaja oli humalassa. Myös lentokoneen kolmihenkinen miehistö kuoli.
Hänen mukaansa on nimetty jäätä murtava LNG-laivaluokka.
Cumberlandin piirikunta (Virginia)

Cumberlandin piirikunta (engl. Cumberland County) on Yhdysvaltojen Virginian osavaltiossa sijaitseva piirikunta. Sen väkiluku oli 9 932 vuonna 2019. Piirikunnan hallintokeskus on Cumberlandin kunta. Piirikunta perustettiin vuonna 1749.
Aiheesta muualla

Kuvia tai muita tiedostoja aiheesta Cumberlandin piirikunta (Virginia) Wikimedia Commonsissa
Uudenkylän työväentalo Tapiola

| Uudenkylän työväentalo Tapiola |
| --- | --- |

Osoite:  Karhunkatu 71
Sijainti:  Kissanmaa, Tampere
Koordinaatit:  61°30′0.7″N, 23°49′21.1″E
Valmistumisvuosi:  1949
Suunnittelija:  arkkitehti T. Jaakkola
Rakennuttaja:  Uudenkylän Työväentalo Oy
Omistaja:  Juhlatalo Tapiola Oy
Runkorakenne:  hirsi, lauta
Julkisivumateriaali:  lauta
Kerrosala:  n. 585 m²
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Uudenkylän työväentalo on Tampereen Kissanmaan kaupunginosassa sijaitseva työväentalo. Rakennus sijaitsee maisemallisesti keskeisellä paikalla ja sillä on erityistä sosiaalihistoriallista arvoa työväenkulttuurista kertovana rakennuksena. Talo on säilynyt alkuperäisessä tarkoituksessaan kokoontumis- ja harrastuspaikkana ja se kuuluu Kissanmaan, Hipposkylän ja Hakametsän jäähallin muodostamaan maakunnallisesti arvokkaaseen kulttuuriympäristöön.
Talo oli Uudenkylän Työväentalo Oy:n omistuksessa vuodesta 1949 alkuvuoteen 2023. Talo on myyty Juhlatalo Tapiola Oy:lle. .
Rakennus

Uudenkylän työväentalo rakennettiin vuosina 1947—1950 SKP:n vuokramaalle arkkitehti T. Jaakkolan suunnitelman mukaan. Toisen lähteen mukaan rakennuksen olisi piirtänyt Orvo Leiniö. Mahdollisesti Leiniö teki talon tilasuunnitelman ja Jaakkola varsinaiset rakennussuunnitelmat. Talo on Kissanmaan vanhimpia ja se sijaitsee asuinalueen keskellä Tapiolan puiston reunalla. Talo rakennettiin talkoovoimin, osin lainarahalla ja se sai nimen Tapiola vuonna 1950. Talon vanha osa on hirsirunkoinen ja laajennus rankorakenteinen. Taloa laajennettiin ja remontoitiin vuonna 1967, jolloin tehtiin wc-tilat, vaihdettiin puulämmitys öljylämmitykseen ja uusittiin ulko-ovet. Salin ikkunat vaihdettiin 1980—1990-luvulla. Muutosten vuoksi rakennuksella ei ole merkittäviä rakennushistoriallisia arvoja.
Toimintaa työväentalolla

Työväentalolla on järjestetty kokouksia, nuorisotoimintaa, tansseja, urheiluharjoituksia ja juhlia. Työtaistelujen aikana talo on toiminut ruuan valmistus- ja jakelupaikkana. Työväentalolla aloitettiin säännölliset tanssit 1970-luvulla. Tamperelainen Ahaa-teatteri toimi talossa 1960—1970-luvuilla.Taloa on vuokrattu juhla- ja kokoustiloiksi, siellä on järjestetty tansseja ja siellä ovat kokoontuneet erilaiset liikunta- ja harrastusryhmät.
Vaaranmerkintärikkomus

Vaaranmerkintärikkomuksessa tekijä, joka suorittaa esim. rakennustyötä tai maansiirtotyötä tahallaan tai törkeästä tuottamuksesta jättää merkitsemättä vaaratilanteen. Myös jos oikeudettomasti poistaa edellä tarkoitetun merkin syyllistyy vaaranmerkintärikkomukseen. Rangaistusasteikko on sakko tai vankeutta enintään kolme kuukautta.
Aiheesta muualla

https://www.laki24.fi/riri-rikokset-terveytta_turvallisuutta_vaarantavat_rikokset-vaaranmerkintarikkomus/
Cumberland (Maryland)

| Cumberland |
| --- | --- |
 Episkopaalinen kirkko Cumberlandin keskustassa.

 Koordinaatit: 39°38′52″N, 78°45′46″W 
Valtio:  Yhdysvallat
Osavaltio:   Maryland
Piirikunta:  Allegany
Hallinto:  
 – Pormestari:  Brian K. Grim (D)
Pinta-ala:  
 – Kokonaispinta-ala:  26,29 km²
 – Josta vettä:  0,18 km² 
Korkeus:  191 m
Väkiluku (2010):  20 859
 – Väestötiheys:  790 as./km²
 – Metropolialue:  103 299
Aikavyöhyke:  UTC-5 (kesäaika UTC-4)
Lempinimi::  Queen City, C-Land
Motto::  Come for a Visit, Stay for Life!
 
 www.ci.cumberland.md.us 
Infobox OKVirheellinen NIMI-arvo: 
Cumberland on kaupunki Alleganyn piirikunnassa, Marylandin osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 20 859. Suurkaupunkialueella oli 103 299 asukasta. Kaupungin pormestarina toimii nykyisin demokraattisen puoleen Brian K. Grim.
Kuvia kaupungista

Alleganyn piirikunnan oikeustalo.
Cumberlandin keskusta.
Wills Creek.
Aiheesta muualla

Kuvia tai muita tiedostoja aiheesta Cumberland (Maryland) Wikimedia Commonsissa
Christopher Franke

Christopher Franke (s. 6. huhtikuuta 1953 Berliini) on saksalainen muusikko. Hän oli saksalaisen elektronisen musiikkiryhmän Tangerine Dream jäsen 1970-luvulta lähtien. Hän toimi ryhmässä yhdessä Edgar Froesen ja Peter Baumannin kanssa.
Alun perin hän soitti rumpuja, mutta heidän musiikkinsa etääntyessä psykedeelisestä rockista hänen soittimekseen vaihtui syntetisaattori. Franke lähti ryhmästä 1988, minkä jälkeen hän perusti Sonic Images -levy-yhtiön ja berliiniläisen orkesterin Berliner Filmsymphonieorchester sekä tuotti suuren määrä soolotöitä. Hän muutti Los Angelesiin, Kaliforniaan vuonna 1991 toimiakseen elokuva-alalla. Hän toimi myös säveltäjänä tieteissarja Babylon 5:ssä.
Tuotanto

Pacific Coast Highway (1991)
Täydellinen sotilas (1992)
London Concert (1992)
New music for films Vol.1 (1993)
Klemania (1993)
Babylon 5 (1995)
Perry Rhodan Pax Terra (1996)
Celestine Prophecy (1996)
Raven (1996)
Tenchi the Movie: Tenchi Muyo in Love (1996)
Enchanting Nature (1996)
Babylon 5, volume 2: Messages From Earth (1997)
Pacific Blue (1997)
Transformation of Mind (1997)
Epic (1999)
New music for films Vol.2 (2000)
Aiheesta muualla

Sonic Images Official Homepage.
Vanilliini

| Vanilliini |
| --- | --- |

Tunnisteet
IUPAC-nimi:  4-Hydroksi-3-metoksibentsaldehydi 2-Metoksi-4-formyylifenoli
CAS-numero:  121-33-5
PubChem CID:  1183
SMILES:  O(C)C1=CC(C=O)=CC=C1O
Ominaisuudet
Molekyylikaava:  C8H8O3
Moolimassa:  152,145 g/mol g/mol
Ulkomuoto:  Valkokeltainen, kiteinen jauhe
Sulamispiste:  81–83 °C
Kiehumispiste:  285 °C
Tiheys:  1,06 g/cm3
Liukoisuus veteen:  veteen 1,0 g/100 ml (25 °C)
Vanilliini on herkästi palava orgaaninen yhdiste, joka on normaaliolosuhteissa olomuodoltaan valkokeltaista kiteistä jauhetta, jolla on tunnusomainen haju. Yhdistettä esiintyy kukkien tuoksuissa ja semiokemikaalina eliöiden viestinnässä. Se on vaniljan tärkein komponentti. Vanilliinin isomeeri on isovanilliini CAS 621-59-0.
Vanilliini on haitallista vesieliöille. Vanilliinia voidaan valmistaa guajakolista (C7H8O2) ja ligniinistä. Ligniini on selluloosateollisuuden sivutuote.
Vanilliinin synteesi guajakolista
Käyttö

Vanilliinia kuten myös sen johdannaista etyylivanilliinia käytetään ruokateollisuudessa, kosmetiikassa ja tupakan lisäaineena. Etyylivanilliini on kalliimpaa, mutta sillä on voimakkaampi maku. Se eroaa tavallisesta vanilliinista sisältämällä etoksiryhmän (–O–CH2CH3) metoksiryhmän (–O–CH3) sijaan.
Aiheesta muualla

Wikimedia Commonsissa on kuvia tai muita tiedostoja aiheesta .
Käyttöturvallisuustiedote: Vanilliini
PubChem: Vanillin (englanniksi)
Human Metabolome Database: Vanillin (englanniksi)
ChemBlink: Vanillin (englanniksi)
Kyoto Encyclopedia of Genes and Genomes (KEGG): Vanillin (englanniksi)
Dr. Duke's Phytochemical and Ethnobotanical Databases: Vanillin (englanniksi)
Pherobase: Floral Compound - vanillin (englanniksi)
Pherobase: Semiochemical - vanillin (englanniksi)
Inchem: Vanillin CAS N°: 121-33-5 (Arkistoitu – Internet Archive) (pdf) (englanniksi)
Vaaratiedote

Väestöhälytin Ruotsissa
Vaaratiedote on viranomaisten lähettämä, vaaratilanteesta, uhasta tai onnettomuudesta annettava varoitus tai toimintaohje.
Vaaratiedotteet Suomessa

Viranomainen voi antaa vaaratiedotteen tilanteissa, joissa väestöä on varoitettava hengen- tai terveysvaarasta tai kun ilmenee vaara merkittävälle omaisuuden vaurioitumiselle tai tuhoutumiselle. Vaaratiedote voidaan antaa myös, kun vaaratilanne on ohi.
Vaaratiedote välitetään väestölle tiedoksi radiossa ja myös televisiossa, jos vaaratiedotteen antanut viranomainen niin päättää. Radiossa vaaratiedote keskeyttää meneillään olevan ohjelman.
Televisiossa esitettävässä tiedotteessa näkyy ruudun yläreunassa vierivänä tekstinä, punaisella taustavärillä, varsinainen tiedote ja televisiosta kuuluu kansainvälinen CQ-kutsuääni morseaakkosilla ( — · — ·    — — · — ).
Vaaratiedote pyritään kohdentamaan vain sitä tarvitseville, pääasiassa sisällyttämällä vaaratiedotteeseen riittävän tarkka kuvaus siitä, mitä alueita tai ihmisryhmiä tiedote koskee ja joskus myös käyttämällä esimerkiksi vain tietyn alueen paikallisradioita tai väestöhälyttimiä vaaratiedotteen lähettämiseen.
Vaaratiedotelaki tuli voimaan 1.6.2013. Vaaratiedote korvaa aiemmin käytössä olleet termit hätätiedote ja muu viranomaistiedote.
Ensimmäinen Suomen televisiossa esitetty vaaratiedote (tunnettiin silloin nimellä hätätiedote) lähetettiin perjantaina 30. tammikuuta 2009 kello 22 jälkeen Abloyn Joensuun tehtaan palon takia.
UEFA Super Cup 2014

UEFA Super Cup 2014 oli järjestykseltään 39. UEFA Super Cupin ottelu. Ottelussa kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 12. elokuuta 2014 Cardiff City Stadiumilla, Cardiffissa Walesissä.
Ottelu käytiin kahden espanjalaisseuran Real Madridin ja Sevillan välillä, joista ensimmäiseksi mainittu oli kauden 2013–2014 Mestarien liigan voittaja ja jälkimmäinen kauden 2013–2014 Eurooppa-liigan voittaja.
Tapahtumapaikka

Cardiff City Stadium valittiin ottelun tapahtumapaikaksi UEFAn järjestelykomitean pitämässä kokouksessa 30. kesäkuuta 2012. Stadion otettiin käyttöön vuonna 2009 ja sen toiminut siitä lähtien kaupungin jalkapalloseura Cardiff Cityn kotinäyttämönä. Stadionin entinen yleisökapasiteetti oli 27 000, mutta laajennustyön jälkeen se nousi 33 000.
Joukkueet

| Joukkue | Selviytyminen | Aikaisemmat osallistumiset (voitot vahvistettuna) |
| --- | --- | --- |
|  Real Madrid | Voittaja Mestarien liigan kaudelta 2013–2014 | 1998, 2000, 2002 |
|  Sevilla | Voittaja Eurooppa-liigan kaudelta 2013–2014 | 2006, 2007 |
Lipunmyynti

Kansainvälinen lipunmyynti suurelle yleisölle oli avoinna 5.–27. kesäkuuta 2014. Lippuja myytiin kolmessa eri hintakategoriassa: £110, £75 ja £40.
Tuomaristo

Englantilainen oikeudenjakaja Mark Clattenburg valittiin toimimaan ottelun erotuomarina. Hänen lisäkseen tuomaristoon nimettiin täysenglantilainen kokoonpano, joista Simon Beck ja Stuart Burt toimivat avustavina erotuomareina, neljäntenä erotuomarina toimii Darren England ja lisätuomareina Michael Oliver sekä Anthony Taylor.
Ottelussa käytettiin haihtuvaa spraymaalia ensimmäistä kertaa UEFAn alaisessa seurajoukkueiden välisessä kohtaamisessa.
Ottelu > Kokoonpanot

Real Madridin keskikenttäpelaaja Xabi Alonso joutui olemaan ottelusta sivussa pelikiellon vuoksi.
Ottelu > Tiedot

| --- | --- |
           }}   Real Madrid :            }}   Sevilla 
| --- | --- |
 Ottelun paras pelaaja:   Cristiano Ronaldo  Avustavat erotuomarit:  Simon Beck (Englanti)  Stuart Burt (Englanti)  Neljäs erotuomari:  Darren England (Englanti)  Lisätuomarit:  Michael Oliver (Englanti)  Anthony Taylor (Englanti):  Säännöt 90 minuuttia.  30 minuutin jatkoaika tarpeen vaatiessa.  Rangaistuspotkukilpailu mikäli tilanne on edelleen tasan.  Seitsemän vaihtopelaajaa.  Enintään kolme pelaajavaihtoa.
Aiheesta muualla

UEFA Super Cupin virallinen sivusto (englanniksi)
Varinder Singh

| Mitalit | Mitalit | Mitalit |  |
| --- | --- | --- | --- |
|  Singh vuonna 2007. |  Singh vuonna 2007. |  Singh vuonna 2007. |  |
Maa:   Intia
Miesten maahockey
|  Olympialaiset  |  Olympialaiset  |  Olympialaiset  |  |
|  Pronssia | München 1972 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Malesia 1975 |  |  |
|  Hopeaa | Alankomaat 1973 |  |  |
Varinder Singh (16. toukokuuta 1947 Dharowali, Brittiläinen Intia – 28. kesäkuuta 2022 Jalandhar) oli intialainen maahockeypelaaja, olympiamitalisti ja maailmanmestari.
Singh kuului Intian miesten maajoukkueen kokoonpanoon sen voittaessa olympiapronssia Münchenissä 1972, maan historian ainoan maailmanmestaruuden Malesiassa 1975 ja MM-hopeaa Alankomaissa 1973. Hän edusti maataan myös muun muassa Montréalin kesäolympialaisissa 1976, missä Intia oli seitsemäs, ja Argentiinan MM-kilpailuissa 1978. Vuosien 1974 ja 1978 Aasian kisoissa Singhin edustama Intia sijoittui hopealle. Singh kuoli jalandharilaisessa sairaalassa 75-vuotiaana 28. kesäkuuta 2022.
Aiheesta muualla

Kuvia tai muita tiedostoja aiheesta Varinder Singh Wikimedia Commonsissa
Varinder Singh Kansainvälinen olympiakomitea. (englanniksi)
Upninkai

Upninkain kylän vaakuna
Upninkai on kylä Jonavan kunnallispiirissa, Kaunasin läänissä, keskisessä Liettuassa. Vuonna 2001 kylässä asui 1019 asukasta.
Kylän sijainti kartalla
Kuvia

Upninkain kirkko
Upninkain kirkko ja kellotapuli
Upninkai
Aiheesta muualla

Kuvia tai muita tiedostoja aiheesta Upninkai Wikimedia Commonsissa
Kaunasin lääni
| --- | --- |
Kunnat:  Birštonasin kunta • Jonavan kunnallispiiri • Kaunasin kaupunkikunta • Kaunasin kunnallispiiri • Kaišiadorysin kunnallispiiri • Kėdainiain kunnallispiiri • Prienain kunnallispiiri • Raseiniain kunnallispiiri
Kaupungit:  Birštonas • Jonava • Kaunas • Garliava • Vilkija • Ežerėlis • Kaišiadorys • Žiežmariai • Kėdainiai •  Prienai • Jieznas • Raseiniai • Ariogala
Kauppalat:  Akademija (Kaunas) • Karmėlava • Rumšiškės • Žasliai • Kruonis • Josvainiai • Šėta • Krakės • Akademija (Kėdainiai) • Dotnuva •  Balbieriškis • Veiveriai • Pakuonis • Viduklė • Girkalnis • Nemakščiai • Šiluva • Betygala
Kylät:  Birštono Vienkiemis • Kernuvės • Bučiūnai • Siponys • Geležūnai • Jundeliškės • Škėvonys • Naudžiūnai • Žemaitkiemis (Birštonas) • Upninkai • Šveicarija • Užusaliai • Bukonys • Kuigaliai • Šilai • Išorai • Domeikava • Raudondvaris • Neveronys • Ringaudai • Šlienava • Vilainiai • Vainotiškiai • Pelėdnagiai • Labūnava • Pravieniškės II • Gudiena • Stasiūnai • Dovainonys • Pravieniškės • Stakliškės • Išlaužas • Skriaudžiai • Geruliai • Mauručiai • Paliepiai • Gyliai (Raseiniai) • Norgėlai
Vartola

Vartola on sukunimi, joka on muun muassa seuraavilla suomalaisilla henkilöillä:
Juha Vartola (1947–2019), julkishallinnon professori
Kalle Vartola (1931–2007), arkkitehti
Kari Vartola (s. 1944), koripalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Valopistooli (ohjain)

Nintendon Zapper.
Valopistooli tai valoase on videopelien ohjainlaite. Valopistooleita käytettiin ennen videopelejä myös tutkajärjestelmien ja graafisella näytöllä varustettujen tietokoneiden ohjainlaitteena.
Historia

Ensimmäiset valopistoolit kehitettiin 1930-luvulla. Yleisölle suunnatuissa kolikkopeleissä ensimmäinen laite oli  Seeburg Ray-O-Lite vuonna 1936. Nämä ensimmäiset valopistoolipelit käyttivät yleensä liikkuvia kohteita, joihin oli kiinnitetty valoa-aistivia putkia. Pelaaja käytti ohjainta, yleensä kivääriksi muotoiltua, joka lähetti valonsäteen kun painettiin liipasinta. Mikäli säde osui kohteeseen, "osuma" merkittiin.
Nykyiset valopistoolit toimivat päinvastaiseen tapaan - valoa-aistiva sensori on ohjaimessa ja kuvaruutu lähettää valoa.
Valopistoolin kaltainen ohjain oli käytössä Whirlwind I -tietokoneessa ja sen seuraajissa TX-2 ja DAC-1 -tietokoneissa sekä SAGE-tutkajärjestelmän työasemilla.
Valopistoolia ja sen jälkeläistä - valokynää käytetään nykyisin hyvin harvoin tietokoneissa. Erilaiset hiiriohjaimet ja viime aikoina kosketusnäyttötekniikka ovat korvanneet valokynät lähes täysin.
Varhaisia valopistoolipelejä ovat muun muassa Nintendon Beam Gun (1970).
Valopistoolit videopeleissä

Valopistooli on nykyään muotoiltu tuliaseen näköiseksi, (yleensä pistooli, joskus haulikko, tarkkuuskivääri tai konekivääri). Valopistoolia käytetään osoittamaan maalit ruudulla. Joissakin valopistooleissa on lisäksi sisäänrakennettu tärinätoiminto, jolla voidaan simuloida oikean aseen potkaisua.
Valopistoolit ovat suosittuja kolikkopeleissä, mutta eivät ole saavuttaneet kestävää suosiota kotikonsolien markkinoilla. 
Suosituimpia esimerkkejä valopistoolista ovat Nintendon Zapper Nintendo Entertainment System -konsolille, ja laitteet Sonyn PlayStationille (1 ja 2) ja Sega Dreamcastille.
Varhainen valopistoolilla pelattava videopeli on esimerkiksi Atarin kolikkopeli Qwak! (1974).
Ensimmäiset pelikonsolilla pelattavat valopistoolipelit julkaistiin Magnavox Odyssey -konsolille.